Člen 218(9) Pogodbe o delovanju Evropske unije (PDEU) določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije ali visokega predstavnika Unije za zunanje zadeve in varnostno politiko sprejme sklep o stališču, ki ga je treba zavzeti v imenu Evropske unije. Odobritev odstopanja, s katerim bi se Združenim državam Amerike omogočilo zagotavljanje preferencialne obravnave za upravičene izdelke s poreklom iz Nepala, spada na področje uporabe te določbe, ker sklep sprejme organ, ustanovljen z mednarodnim sporazumom (Generalni svet ali Ministrska konferenca STO), ki vpliva na pravice in obveznosti Evropske unije.

Ni relevantno.

4.PRORAČUNSKE POSLEDICE

Ni relevantno.

5.DRUGI ELEMENTI

Komisija bo pooblaščena za zavzetje stališča v imenu Evropske unije v podporo zahtevku Združenih držav Amerike za odstopanje od pravil STO v obsegu, ki bi Združenim državam Amerike omogočal zagotavljanje preferencialne obravnave za upravičene izdelke s poreklom iz Nepala do 31. decembra 2025.

Združene države Amerike si prizadevajo za odstopanje od obveznosti, ki jih imajo na podlagi odstavka 1 člena I ter odstavkov 1 in 2 člena XIII Splošnega sporazuma o carinah in trgovini (GATT) iz leta 1994, v tolikšni meri, da bi lahko zagotavljale preferencialno tarifno obravnavo in preferencialno upravljanje količinskih omejitev za nekatere izdelke s poreklom iz Nepala, ki izpolnjujejo specifična merila za upravičenost.

Po navedbah Združenih držav Amerike bi takšna preferencialna obravnava v pomoč Nepalu pri okrevanju po uničujočem potresu in popotresnih sunkih aprila 2015. ZDA pojasnjujejo, da ta ukrep temelji na obstoječem sklopu programov, namenjenih pomoči gospodarskemu razvoju Nepala, in bo dopolnjeval prizadevanja Nepala za spodbuditev rasti in razvoja.

Ta novi zahtevek za odstopanje, ki so ga predložile Združene države Amerike, ne predstavlja nikakršnega gospodarskega dejavnika za Evropsko unijo, saj se ne pričakuje, da bi imela preferencialna obravnava negativen vpliv na trgovino med EU in državo upravičenko.

Ob upoštevanju teh ugotovitev bi se morala Evropska unija v Generalnem svetu STO pridružiti nastajajočemu soglasju v prid zahtevku za odstopanje.

2016/0294 (NLE)

Predlog

SKLEP SVETA

o stališču, ki se zavzame v imenu Evropske unije v okviru Generalnega sveta Svetovne trgovinske organizacije glede zahtevka Združenih držav Amerike za odstopanje od pravil STO, da se Združenim državam Amerike omogoči zagotavljanje preferencialne obravnave za upravičene izdelke s poreklom iz Nepala

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)V odstavkih 3 in 4 člena IX Marakeškega sporazuma o ustanovitvi Svetovne trgovinske organizacije (v nadaljnjem besedilu: Sporazum STO) so določeni postopki za odstopanje od obveznosti, ki jih članicam nalaga Sporazum STO ali kateri koli večstranski trgovinski sporazum.

(2)Na podlagi odstavka 3 člena IX Sporazuma STO so Združene države predložile zahtevek za odstopanje od obveznosti na podlagi odstavka 1 člena I ter odstavkov 1 in 2 člena XIII Splošnega sporazuma o carinah in trgovini iz leta 1994 do 31. decembra 2025 v tolikšni meri, da bi lahko zagotavljale preferencialno obravnavo za upravičene izdelke s poreklom iz Nepala, ki se uvažajo v carinsko območje ZDA.

(3)Odobritev tega odstopanja od pravil STO ne bi negativno vplivala niti na gospodarstvo Evropske unije niti na trgovinske odnose z upravičencem do tega odstopanja.